เป็นไขัมา3-4วันแล้วค้ะ ปวดหัว อาเจียน มีน้ำมูก ท้องเสีย.อยากทราบว่าอาการแบบนี้เป็นโรคอะไรค้ะ. แล้วมีวิธีรักษามั้ย
สวัสดีค่ะ อาการมีไข้ และอาเจียน ท้องเสีย อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไส้ติ่งอักเสบ มักมีอาการปวดมากบริเวณท้องน้อยด้านขวาร่วมด้วยหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.การดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดส่วนอาการน้ำมูกนั้น น่าจะเกี่ยวกับทางเดินหายใจอักเสบหรือติดเชื้อ แต่มักไม่เกิดไปพร้อมๆกับเรื่องอาหารเป็นพิษ คือไม่ได้สัมพันธ์กันค่ะ แนะนำว่าสังเกตว่าอาการอะไรเด่นกว่ากัน หากเป็นเรื่องอาเจียน ท้องเสีย น่าจะเกี่ยวกับทางเดินอาหารติดเชื้อหรืออาหารเป็นพิษมากที่สุดค่ะ